મંદિરનું મહત્વ તેના આજુબાજુના લોકેશનને લીધે અનેક ગણું વધી જાય છે. મંદિરનુ સ્થળ પણ એટલુંજ મહત્વનું હોય છે. ત્યાનો માહોલ અને આપણી આસ્થા જ મંદિરોને દર્શનીય બનાવતાં હોય છે. સાંજે થતી ત્યાં દત્ત ભગવાનની આરતીનો લ્હાવો ચૂકવા જેવો નથી હોં કે મિત્રો !!!!! તેમાંય નર્મદા નદીનો કિનારો મળતો હોય અને નહાવા માટેનો ખુબસૂરત ઘાટ હોય તો પછી પૂછવું જ શું !!!! આ નર્મદાના કિનારે આવેલા પર્વતોમાં અનેક નાનાં નાનાં મંદિરો છે અનેક અઘોરીબાબા અને સાધુઓ ત્યાં વર્ષોથી રહે છે …. નાની નાની કેડી પર ચાલતાં ચાલતાં નર્મદાને માણવી અને આજુબાજુની ઘટાદાર લીલોતરીને માણવાની મઝા કંઈક ઓર જ હોય છે !!!! આ ગરુડેશ્વર આગળ જ નર્મદા નદીનું મહત્તમ ઊંડાણ છે !!!